
ВЪВЕДЕНИЕ:  Карциноидните тумори са разнородна група невро-ендокринни тумори (NETs), произлизащи от клетки на невро-ендокринната система. Те се срещат относително рядко в популацията, от 1,1% до 1,3% от всички ректални тумори. През последните десетилетия се наблюдава нарастване на случаите с карциноид на ректума. Целта на това проучване е да покаже опита на нашата клиника в хирургичното минимално инвазивно лечение на карциноида на ректума и да изтъкне ефективноста на трансаналната ендоскопска микрохирургия за неговото осъществяване. 
МАТЕРЯЛ И МЕТОДИ: За периода от 2013 до 2015 г. в нашата клиника посредством ТЕМ са оперирани четирима пациенти с карциноид на ректума. Клиничните им резултати са разгледани в ретроспективен план. 
РЕЗУЛТАТИ: Двама от пациентите (50%) са определени като високо-рискови, на тях се извърши ТЕМ-пълна ексцизия на лезията, включваща слоевете на чревната стена (full-thickness), другите двама (50%) са определени като ниско-рискови пациенти с карциноид на ректума и на тях се извърши субмукозна ТЕМ-резекция. Един от пациентите с висок риск е насочен към нас от друга болница след ендоскопска полипектомия и микроскопски тумор позитивни резекционни линии. Размерите на тумора при пациентите с висок риск е по-голям за разлика от тези с нисък риск (14 и 20 мм. спрямо 7 и 9 мм.), не е открита лимфосъдова туморна инвазия при двете групи пациенти. Оперативното време при пациентите с ТЕМ-пълна ексцизия е по-дълго, за разлика от тези със ТЕМ-субмукозна резекция (45 55 мин. срещу 27 и 33 мин.). Регистрирано е едно усложнение в ранния следоперативен период при пациент от високо-рисковата група изразяващо се в остра ретенция на урината. До този момент не са регистрирани локални рецидиви и далечни метастази при пациентите от двете групи.  
ЗАКЛЮЧЕНИЕ: Нашите резултати съответстват на световните и показва, че трансаналната ендоскопска микрохирургия е сигурен минимално инвазивен метод за локално хирургично лечение на селектирани пациенти с карциноид на ректума с добри онкологични и хирургични резултати. ТЕМ е ефективен хирургичен метод за радикално отстраняване на остатъчни тумори при пациенти след ендоскопска полипектомия и микроскопски тумор позитивни резекционни линии. 

